“Kukas muukaan kuin M4TTI!” – huudahtaa selostaja, kun Caps gangin pelaaja selvittää 1v3 -tilanteen ja pakottaa vastapuolen joukkueen takaanajoon Helsingin messukeskuksessa. Peli on saanut uuden käänteen, vaan mistä on kyse?

Miten tämä oli mahdollista?

Marraskuussa 2017 aktiivinen Critical Ops -pelaaja nimimerkillä K A R M A – perusti “Suomi Critical Ops” -discord serverin. Tutummin “Suomicops” alkoi kasvaa, ja pian serverille olikin löytänyt jo yli 200 suomalaista pelaajaa. Tänä vuonna huhtikuussa alkanut ja kesäkuussa päättynyt Critical Ops SuomiTurnaus I (C-OPS ST I) käynnistettiin tässä serverissä. Turnauksen päätyttyä ymmärrettiin, että tätä suomalaiset pelaajat ovat kaivanneet. C-OPS ST II päätettiin toteuttaa täysin uudella serverillä ja uudella imagolla. Tässä osuttiin kultasuoneen. Yhteistyö meSportsin kanssa alkoi. Ei mennyt kauan, kunnes meSports ehdotti meille mahdollisuutta päästä pelaamaan Assemblyille Critical Ops showmatch.

Yhteistyö edellytys onnistumiselle

Tämän tapahtuman järjestämiseksi vaadittiin kaikkien osapuolien panosta. SuomiTurnaus oli linkkinä pelaajien ja tapahtuman välillä, Elisa Viihde, OnePlus ja HUMU vastasivat itse tapahtumanpaikan ja striimaamisen osalta. Critical Force tuotti striimiin mielekkyyttä tuomalla upouuden Spectator Clientin paikalle, jonka lisäksi Critical Force järjesti pelaajille palkintoja. Yksi tärkeimmistä linkeistä kaikkien osapuolien välille oli meSports, joka toi kaikki osapuolet yhteen. Järjestäminen sinänsä oli helppoa, koska kaikki osapuolet sitoutuivat yhteiseen tavoitteeseen: tuottaa laadukasta ohjelmaa Elisa ja OnePlus Areenalle sekä tuoda Critical Ops entistä isommin näkyville ja ihmisten tietouteen.

Critical Ops:in tuominen Suomen mobiilipelaamisen etulinjaan on ollut meillä jo pidemmän aikaa tavoitteena ja yhteistyö SuomiTurnaukset-ryhmän kanssa oli sopiva palikka edesauttamaan tähän tavoitteeseen pääsemistä. Iso kiitos Assembly Summer 2018:n Critical Ops setin onnistumisesta kuuluu Biistille, Rambolle sekä kaikille ST-ryhmän kavereille, joiden panos koko yhteisön hyväksi oli erittäin arvokasta. Huomiota ja kiinnostusta herättäneen tapahtuman ansiosta Suomen C-OPS skenen tulevaisuus näyttää erittäin lupaavalta!” summaa meSports ry:n puheenjohtaja.

“Tahdotaan kiittää että saadaan hienojen kumppaneiden ja yhteisöiden kanssa yhdessä rakentaa tulevaisuuden mobiilipelaamisen Suomea” lausuivat Elisa Viihteen ja OnePlussan toimijat yhteen ääneen.

K10 vs Caps gang

Assemblyille saatiin kuin saatiin 10 pelaajaa. Näistä pelaajista muodostettiin tiimit, joiden nimiksi tulivat K10 ja Caps gang. Asetelmia haettiin jo hieman ennen itse showmatchia, mutta kukaan ei tiennyt, kumpi näistä tiimeistä tulisi voittamaan showmatchin. Areenalla jännitys alkoi kohoamaan, varsinkin kun pelaajat astuivat lavalle, tiimit vastakkain. Kamerat kävi, selostus ja peli alkoi. Ei mennyt kauan, kun alkoi pelaajien tunteet näkymään. Jopa Peltoreiden läpi kuuli, kun round päättyi.

Tulevaisuus

Critical Ops on herättänyt hiljattain entistä enemmän kiinnostusta Suomessa. Sinänsä on erikoista, että suomalaisen yrityksen kehitettämä peli ei ole vielä suurta yleisöä saavuttanut, mutta suunta on nyt oikea. Uteliaiden ihmisten määrästä voidaan päätellä, että peli kyllä kiinnostaa. Vahvalla yhteistyöllä voimme järjestää uusia tapahtumia, joiden kautta peli saa näkyvyyttä, joka on yksi tärkeimmistä asioista suomalaisen yhteisön kehittämiseksi. Summer Assemblysta saadut kokemukset osoittivat sen, että vastaavia tapahtumia toivotaan lisää ja niitä varmasti saadaan.

Linkit

YouTube: https://m.youtube.com/channel/UChBVyLYxZjB-OeLJnQxU3UA

Twitter: https://twitter.com/SuomiTurnaus

Discord: https://discord.me/suomiturnaus

– Aleksi (Biisti) ja Onni (Rambo)